SAT ปรับโครงสร้าง Holding Company หนุนธุรกิจคล่องตัว-ลุ้นปีนี้กำไรโตสูง 168%
SAT ปรับโครงสร้าง Holding Company หนุนธุรกิจคล่องตัว-ลุ้นปีนี้กำไรโตสูง 168% แนะซื้อเป้า 30 บ.
SAT ปรับโครงสร้าง Holding Company หนุนธุรกิจคล่องตัว-ลุ้นปีนี้กำไรโตสูง 168% แนะซื้อเป้า 30 บ.
21 ก.ค. 2564

บล.โนมูระ พัฒนสิน ระบุในบทวิเคราะห์วันนี้ (16 ก.ค.64)  บริษัท สมบูรณ์ แอ๊ดวานซ์ เทคโนโลยี จำกัด (มหาชน) หรือ SAT (TP22F 30*)ภาพอุตสาหกรรมรถยนต์ยังเป็นการฟื้นตัวที่ดี โดยเฉพาะการส่งออก ซึ่งล่าสุดมีการปรับผลิตรถยนต์เพิ่มเป็น 1.6-1.7 ล้านคัน มองกำไรทั้งปี เติบโตทั้งรายได้และอัตรากำไร จาก Product Mixed / Utilization Rate และ Cost Reduction Program คาดกำไร 21F ที่ 995 ลบ. (+168% y-y) และระยะสั้นประเมินกำไรไตรมาส 2/2564 ที่ 215 ลบ. (เพิ่มขึ้น เทียบช่วงเดียวกันของปก่อน จากขาดทุนในไตรมาส 2/2563, -33% เทียบไตรมาสก่อนหน้า) โดยลดลง เทียบไตรมาสก่อนหน้าเพราะเป็น low season ของการผลิตรถยนต์
ด้าน Valuation: ซื้อขายบน PER21 ที่ 10 เท่า และมี dividend yield สูง 6-7% ต่อปี และเป็นอีกหุ้นที่รายได้ส่งออกสูง และน่าสนใจ โดยเงินบาทมีสัญญาณอ่อนค่า ล่าสุดปิด 32.68 บาท/เหรียญ + คาดกำไรฟื้นตัวสูง +168% ในปี 2564 และต่อเนื่องปีละ +11% ในปี 2565-2566
อีกทั้งการปรับโครงสร้างกิจการของบริษัทเป็น Holding Company จะช่วยให้เกิดความคล่องตัวในการขยายธุรกิจ โดยในอนาคต มีแนวโน้มจัดตั้งบริษัทร่วมทุนใหม่ๆ เช่น บริษัทร่วมทุนในการทำอุปกรณ์เกี่ยวกับรถไฟฟ้า เป็นโอกาสในการต่อยอดการเติบโตในระยะยาว